CGD ทรุดหนัก! งบ Q3/59 ขาดทุนเพิ่มขึ้นกว่า 3 เท่าตัว หลังรายได้ลดลง
CGD ทรุดหนัก! งบ Q3/59 ขาดทุนเพิ่มขึ้นกว่า 3 เท่าตัว มาที่ 118.33 ลบ. ขาดทุนเพิ่มขึ้น 345% จากปีก่อนขาดทุน 26.60 ลบ. หลังรายได้การโอนกรรมสิทธิ์อาคารชุดลดลง ขณะที่งวด 9 เดือนขาดทุน 199.82 ลบ. ลดลง 16% จากปีก่อนขาดทุน 238.82 ลบ.
11 พ.ย. 2559

บริษัท คันทรี่ กรุ๊ป ดีเวลลอปเมนท์ จำกัด (มหาชน) หรือ CGD รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลขาดทุนสุทธิ 118.33ล้านบาท หรือมีผลขาดทุนสุทธิ 0.016 บาทต่อหุ้น เพิ่มขึ้น 345% จากช่วงเดียวกันของปีก่อนมีผลขาดทุนสุทธิ 26.60 ล้านบาท หรือมีผลขาดทุนสุทธิ 0.004 บาทต่อหุ้น
ทั้งนี้ผลการดำเนินงานในไตรมาสดังกล่าวขาดทุนเพิ่มขึ้นเนื่องจากรายได้การโอนกรรมสิทธิ์อาคารชุดของโครงการ อิลีเม้นท์ ศรีนครินทร์ลดลง – ขาดทุนจากอัตราแลกเปลี่ยนเงินตราต่างประเทศ
ขณะที่ ผลการดำเนินงานช่วง 9 เดือนแรกผลขาดทุนสุทธิ 199.82 ล้านบาท หรือ 0.027 บาทต่อหุ้น ลดลง 16%จากช่วงเดียวกันของปีก่อนมีผลขาดทุนสุทธิ 238.82 ล้านบาท หรือ 0.033 บาทต่อหุ้น